জাক্যুজি

জাক্যুজি ২০১৯ সালে মুক্তিপ্রাপ্ত একটি ফ্রেঞ্চ ইতালীয় নাট্য চলচ্চিত্র। রোমান পোলানস্কি ড্রেফাস কাণ্ড নিয়ে ছবিটি নির্মাণ করেন। পোলানস্কি ও রবার্ট হ্যারিস ২০১৩ সালে প্রকাশিত একই নামের উপন্যাস অবলম্বনে ছবিটির চিত্রনাট্য রচনা করেন। ২০১৯ সালের ৩০ মে ৭৬তম ভেনিস চলচ্চিত্র উৎসবে ছবিটি প্রথম প্রদর্শিত হয়। সেখানে এটি গ্র্যান্ড জুরি পুরস্কার লাভ করে। ৪৫তম সিজার পুরস্কার অনুষ্ঠানেও এটি ১২টি মনোনয়ন পায়। গ্রন্থ অবলম্বনে তৈরিকৃত সেরা ছবি, সেরা রূপসজ্জা ও সেরা পরিচালক ক্যাটাগরিতে এটি পুরস্কারও পায়। ৩২তম ইউরোপীয় চলচ্চিত্র পুরস্কার অনুষ্ঠানে এটি চারটি বিভাগে মনোনয়ন পায়- সেরা চলচ্চিত্র, সেরা পরিচালক, সেরা অভিনেতা ও সেরা চিত্রনাট্যকার। সেরা বিদেশি ও সেরা ইউরোপীয় চলচ্চিত্র ক্যাটাগরিতে এটি দাভিদ দি দোনাতেল্লো ও পোলিশ চলচ্চিত্র পুরস্কারের জন্যও মনোনয়ন পায়। ঊনবিংশ শতাব্দীর কুখ্যাত ড্রেফাস কাণ্ড এ ছবির প্রধান আলোচ্য বিষয়। জঁ দুজার্দি ফ্রেঞ্চ কর্মকর্তা জর্জ পিকার্টের চরিত্রে অভিনয় করেন। ১৮৯৫ সালে সেনাবাহিনীর ইন্টেলিজেন্স শাখার প্রধান নিযুক্ত হওয়ার পর তিনি জানতে পারেন, ফ্রেঞ্চ সেনাবাহিনীর গুটিকয়েক ইহুদি সদস্যদের মধ্যে একজন আলফ্রেড ড্রেফাসকে জার্মানির কাছে তথ্য সরবরাহের অভিযোগে দোষী সাব্যস্ত করার জন্য বানোয়াট প্রমাণ ব্যবহার করা হয়েছিল। পিকার্ট তার কর্মজীবনকে বিপদাপন্ন করে এক দশকব্যাপী দীর্ঘ সংগ্রামের পর ডেভিলস আইল্যান্ড হতে ড্রেফাসকে মুক্ত করে আনেন। জঁ দুজার্দি (জর্জ পিকার্ট) লুই গারেল (আলফ্রেড ড্রেফাস) এমানুয়েল সেইনার (পলিন মোনে) গ্রেগরি গাবেদো (হুবার্ট জোসেফ অঁরি) আর্বে পিয়ের (চার্লস আর্থার গোঁসে) ওয়ালিদিমির ইয়োর্দানফ(অগাস্টে মার্সিয়ের) দিদিয়ের সান্দ্রে (রাউল লি মুঁতো দি বুদোফ্রে) মেলভিল পুপো(ফার্নান্দ লেবরি) এরিক রুফ(জঁ সান্দের) বন্ধু রোমান পোলানস্কির ড্রেফাস কাণ্ড নিয়ে আগ্রহ লক্ষ্য করে রবার্ট হ্যারিস উপন্যাস রচনায় প্রবৃত্ত হন। হ্যারিস উক্ত উপন্যাস অবলম্বনে চিত্রনাট্য লিখতেও শুরু করেন। চিত্রনাট্যের প্রাথমিক নাম ছিল "ডি।" ২০১২ সালে পোলানস্কি ছবির পরিচালক ঘোষিত হন। এ নিয়ে তৃতীয়বার পোলানস্কি হ্যারিসের সঙ্গে কাজ করলেন। পোলানস্কির দি গোস্ট রাইটার ছবিটি হ্যারিসের "দি গোস্ট" অবলম্বনেই নির্মিত হয়েছে। ২০০৭ সালে সর্বপ্রথম হ্যারিস-পোলানস্কি যুগল "পম্পেই" ছবির চিত্রনাট্যের উপর কাজ করেন। কিন্তু অভিনয়শিল্পীদের ধর্মঘটের কারণে ছবিটি নির্মাণ করা সম্ভব হয়নি। ছবির কাহিনীর প্রেক্ষাপট প্যারিস-কেন্দ্রিক হলেও অর্থনৈতিক কারণে ২০১৪ সালে ওয়ারশ শহরে এটি প্রথম চলচ্চিত্রায়িত হয়। কিন্তু পোল্যান্ড যাওয়ার পর পোলানস্কিকে যুক্তরাষ্ট্র সরকার ফেরত আনার জন্য কাগজপত্র দাখিল করে (পোলানস্কি ধর্ষণের অভিযোগে যুক্তরাষ্ট্রে দোষী সাব্যস্ত হয়েছেন)। পোলিশ সরকার কাগজপত্র প্রত্যাখ্যান করলেও ফ্রেঞ্চ সরকার চলচ্চিত্র কর হ্রাস করায় বাকি অংশের চিত্রায়ন প্যারিসে হয়। "Biennale Cinema 2019 | J'accuse"। La Biennale di Venezia। ১৯ জুলাই ২০১৯।  Keslassy, Elsa (১৮ নভেম্বর ২০১৯)। "An Officer and a Spy Leads French Box Office Despite Roman Polanski Controversy"। ৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০২০।  "An Officer and Spy"। Box Office Mojo। সংগ্রহের তারিখ ২৮ ফেব্রুয়ারি ২০২০।  "Robert Harris: 'Whenever a crowd is running one way, I run the other'"। the Guardian। ২৯ সেপ্টেম্বর ২০১৩। ১৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২১।  "Roman Polanski to Direct Dreyfus Affair Drama 'D'"। The Hollywood Reporter। ৯ মে ২০১২। ১৩ মে ২০১২ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২১।  "সংরক্ষণাগারভুক্ত অনুলিপি"। ২৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০২০।  mrbeaks। "Mr. Beaks Interrogates THE GHOST WRITER Novelist-Screenwriter Robert Harris!"। Aint It Cool News। ৮ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২১।  "Polanski wants to make next movie in Poland"। Polskie Radio dla Zagranicy। ৩১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২১।